ኣብ ሓደ ቃለ መጠይቕ ፕረዚደንት ኢሳይያስ፡ ዝኾነ መንእሰይ ኣወጻጽኣኡ ብዘየገድስ ናብ ዓደይ ክምለስ እደሊ እየ እንተይሉ ክምለስ ይኽእል እዩ። ጽንጽያ ዓይኒ ዘንፍረሉ የለን ክብል፡ ነቶም ተጣዒሶም ዝምለሱ ምሉእ ምሕረት ከምዝግበረሎም ምስ ተሌቪዥን ኤርትራ ኣብ ዝገበሮ ቃለ መሕትት ሓቢሩ ነይሩ። ይኹን እምበር ሓደ ሓደ መንእሰያት ንመንግስቲ ኤርትራ ኣሚንካ ናብ ኤርትራ ምምላስ ንነብስኻ ናብ ሓደጋ ምእታው'ዩ ክብሉ እንከለው፡ ውሑዳት ዘይኮኑ ግን፡ ናብ ዓዶም ብሰላም ኣትዮም ዳግማይ ናብቲ ዝመጽእሉ ሃገራት ክምለሱ ይራኣዩ እዮም። ኣብ ሃገረ ሆላንድ ዝነብር ኣባል 12 ዙር ኣብርሃም ገዛኢ ሓደ ካብቶም ንኤርትራ በጺሖም ዝተመልሱ እዩ። ኣብርሃም ኣብ 2007 እዩ ካብ ኤርትራ ብስግረ ዶብ ወጺኡ፡ ብመገዲ ሱዳን ሳህራ ኣቢሉ ንማእከላእ ባሕሪ ኣቋሪጹ'ዩ ንሃገረ ሆላንድ ኣትዩ፡ ዑቕባ ሓቲቱ ዝነብር ዘሎ። "ኣቦይ ሓሚሙ ኣፈ ኣርክቡ ምስተበሃልኩ ኣብ 2016 ዝረኸበ ይርከበኒ ኢለ፡ ናብ ኤምባሲ ኤርትራ ከይደ ናይ ጣዕሳ ፎርም መሊአ ንኤርትራ ከይደ፤ ብሰላም ከኣ ናብዛ ዝነብራ ዘለኹ ሃገረ ሆላንድ ተመሊሰ" ይብል። ሃገራዊ ኣገልግሎት ብዓይኒ መንግስቲ ኤርትራ መንፈስ ሃገራዊ ኣገልግሎት ቅድሚ ናጽነት ኣየኖት ሃገራት'የን ሃገራዊ ኣገልግሎት ዘለወን ንምዃኑ እቲ ክመልእዎ ዝሕተቱ 'ፎርም' እንታይ እዩ?
